Einar Hagness

Einar Hagness (født 18. september 1908 i Kristiania, død 5. mai 1994 i Oslo) var en norsk etterretningsagent og motstandsmann, aktiv under andre verdenskrig. 

Som en av «gutta på skauen» etablerte han, på oppdrag fra Secret Intelligence Service, en illegal radiosender for utveksling av etterretningsinformasjon med Storbritannia. Han drev senderen BETA fra forskjellige steder i Oslomarka fra 14. januar 1942 til frigjøringen. Rudsetra, en hytte i åsen øst for Harestuvannet, ble hans hovedbase.

Hagness var også amatørfotograf, og tok bilder fra Karl Johan under krigen.

Han ble som en av få norske motstandsfolk etter krigen dekorert med Haakon VIIs Frihetskors og den britiske orden Order of the British Empire.

Referanser 

Norske motstandsfolk under andre verdenskrig
Haakon VIIs frihetskors
Honorære utnevnelser til Order of the British Empire
Personer fra Oslo